5ί9Π3ΐυΓβ ΝοΙ 
νβπίίβς^.^ \ 



Οίςΐί^Γ^θηβϋ 6γ I 
νΑΚνΑΡΑ ΖΑΟΗ^ΑΚΙ 
ϋβΐθ: 2017.03.ΜΠ6:53:36 

ΕΕΤ _Λ 

Κβ35θπ: δίΒΠβα ΡϋΡ 
(θσιβθίΐΰθύ) | 

ΙοοθΙΐοη: Α0τβ|5, ΕΙΙίπϊΚο 
Τγρο9Γ3<ϊο 


6413 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 754 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έναρξη και ολοκλήρωση λειτουργίας των τμημά¬ 
των του Μεταλυκειακού έτους-Τάξης Μαθητείας 
για το σχολικό έτος 2016-2017. 

2 Σύσταση Κινητής Μονάδας Ψυχικής Υγείας του 
Πανεπιστημιακού Γενικού Νοσοκομείου Ηρακλεί¬ 
ου (ΠαΓΝΗ) - ΓΝ «Βενιζέλειο». 


ΑΠΟΦΑΣΕΙΣ 

Αριθ. Φ7/39477/Δ4 (1) 

Έναρξη και ολοκλήρωση λειτουργίας των τμημά¬ 
των του Μεταλυκειακού έτους-Τάξης Μαθητείας 
για το σχολικό έτος 2016-2017. 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

1.1. Του ν. 3475/2006 (Α' 146). 

1.2. Των άρθρων 7,9,12,14,25,43 και 46 του ν. 4186/ 
2013 (Α' 193), όπως ισχύουν. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Τις διατάξεις του π.δ. 114/2014 (Α' 181) «Οργανισμός 
του Υπουργείου Εθνικής Παιδείας και Θρησκευμάτων», 
όπως τροποποιήθηκε και ισχύει. 

4. Το π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 


ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 

5. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών Αναπληρωτών Υπουργών 
και Υφυπουργών». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7. Την υπ' αριθ. 201408/Υ1 /25-11-2016 (Β'3818) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 
στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

8. Την υπ'αριθ. Φ7/179513/Δ4/26-10-2016 (Β'3529) 
απόφαση του Υπουργού Παιδείας, Έρευνας και Θρη¬ 
σκευμάτων «Οργάνωση και λειτουργία τμημάτων «Με- 
ταλυκειακού έτους -τάξης μαθητείας» των αποφοίτων 
ΕΠΑ.Λ.», όπως ισχύει. 

9. Την υπ' αριθ. 217890/ΓΓ4/20-12-2016 (Β' 4176) 
κοινή απόφαση των Υπουργών Παιδείας, Έρευνας και 
Θρησκευμάτων, Εργασίας, Κοινωνικής Ασφάλισης και 
Κοινωνικής Αλληλεγγύης και Οικονομίας και Ανάπτυξης 
«Υλοποίηση Πιλοτικής Τάξης Μαθητείας στην Περιφέ¬ 
ρεια Κρήτης». 

10. Την υπ' αριθ. 26381 /16-2-2017 (Β' 490) κοινή από¬ 
φαση των Υπουργών Παιδείας, Έρευνας και Θρησκευ¬ 
μάτων, Εργασίας, Κοινωνικής Ασφάλισης και Κοινωνι¬ 
κής Αλληλεγγύης, Οικονομίας και Ανάπτυξης και Υγείας 
«Υλοποίηση Μεταλυκειακού Έτους -Τάξη Μαθητείας 
αρμοδιότητας ΥΠ.Π.Ε.Θ.». 

11. Την υπ'αριθ. 38924/Β1/Φ7/237/08-03-2017 εισή¬ 
γηση του Προϊσταμένου της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων. 

12. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Η έναρξη λειτουργίας των τμημάτων της Α' φάσης του 
«Μεταλυκειακού έτους - Τάξης Μαθητείας» για το σχο¬ 
λικό έτος 2016-2017 μπορεί να αρχίζει από 10/3/2017 
και να συνεχίζεται μέχρι την ολοκλήρωση του χρονικού 
διαστήματος των εννέα (9) μηνών της μαθητείας και κατά 
το σχολικό έτος 2017- 2018. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'754/09.03.2017 


Η δε Πιλοτική Τάξη μαθητείας στην Περιφέρεια Κρή¬ 
της, η οποία ξεκίνησε στις 20/2/2017 θα συνεχιστεί μέχρι 
την ολοκλήρωση του χρονικού διαστήματος των εννέα 
(9) μηνών της μαθητείας και κατά το σχολικό έτος 2017- 
2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Μαρτίου 2017 

Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 


Αριθ. Α4α/ΓΠ.6160 (2) 

Σύσταση Κινητής Μονάδας Ψυχικής Υγείας του 
Πανεπιστημιακού Γενικού Νοσοκομείου Ηρακλεί¬ 
ου (ΠαΓΝΗ) - ΓΝ «Βενιζέλειο». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

Τις διατάξεις: 

1. Του άρθρου 7 του ν. 2716/1999 (ΦΕΚ 96/Α71999) 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις», όπως ισχύει. 

2. Του άρθρου 20, παρ. ιβτου ν. 4270/2014 (ΦΕΚ 143/ 
Α72014) «Αρχές δημοσιονομικής διαχείρισης και επο- 
πτείας (ενσωμάτωση της Οδηγίας 2011 /85/ΕΕ) - δημόσιο 
λογιστικό και άλλες διατάξεις». 

3. Του άρθρου 27 του ν. 4320/2015 (ΦΕΚ 29/Α7 
19.03.2015) «Ρυθμίσεις για τη λήψη άμεσων μέτρων για 
την αντιμετώπιση της ανθρωπιστικής κρίσης, την οργά¬ 
νωση της Κυβέρνησης και των Κυβερνητικών οργάνων 
και λοιπές διατάξεις». 

4. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του π.δ. 63/2005 (ΦΕΚ Α798). 

5. Του π.δ. 125/2016 (ΦΕΚ 210/Α705.11.2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών» 

6. Του π.δ. 113/2010 (ΦΕΚΑ7194) «Κάλυψη υποχρε¬ 
ώσεων από τους διατάκτες», όπως έχει τροποποιηθεί 
και ισχύει. 

7. Του π.δ. 106/2014 (ΦΕΚ 173/Α72014) «Οργανισμός 
του Υπουργείου Υγείας». 

8. Την αριθ. Υ29/08.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γ. Χουλιαράκη» (ΦΕΚ Β'2168). 

9. Την Υ5β/οικ. 1662/21.05.2001 υπουργική απόφα¬ 
ση με θέμα «Καθορισμός του τρόπου λειτουργίας και 
της στελέχωσης των κινητών μονάδων ψυχικής υγείας 
του άρθρου 7 του ν. 2716/1999, καθώς και κάθε άλλη 
λεπτομέρεια εφαρμογής του ιδίου άρθρου» (ΦΕΚ 691/ 
Β72001), όπως τροποποιήθηκε και ισχύει με την αρ. Υ5β/ 
Γ.Π.οικ.50552/29.05.2013 (ΦΕΚ 1299/Β72013) υπουργική 
απόφαση. 

10. Την αριθ. Υ5α,β/Γ.Π.οικ.39321 /30-3-2010 (ΦΕΚ453/ 
Β716-4-2010) υπουργική απόφαση με θέμα «Σύστημα 
διοικητικής και οικονομικής διαχείρισης, ελέγχου και 


παρακολούθησης της ποιότητας σε μονάδες ψυχικής 
υγείας». 

11 .Την αρ. Υ5α,β/Γ.Π.οικ.39677/30-4-2013 (ΦΕΚ 1085/ 
Β72013) απόφαση «Τροποποίηση της κοινής υπουργι¬ 
κής απόφασης Υ5β/Γ.Π.οικ.35724/4-4-2002 (ΦΕΚ 485/ 
Β72002) «Ορισμός του κατά το άρθρο 13 του ν. 2716/ 
1999 ειδικού ενοποιημένου κλειστού νοσηλίου και τρο¬ 
ποποίηση της αρ.Υ4α/οικ.1320/98 κοινής υπουργικής 
απόφασης περί ορισμού νοσηλίου Νοσοκομείων». 

12. Την αριθ. Υα,β/Γ.Π.οικ.33548/15-04-2014 υπουργι¬ 
κή απόφαση με θέμα «Τήρηση πληροφοριακού Συστή¬ 
ματος Παρακολούθησης των Μονάδων Ψυχικής Υγείας». 

13. Την υπ' αριθ. 89/16.02.2016 θετική γνωμοδότηση 
τηςΤΕΨΥ Ηρακλείου - Λασιθίου για την αναγκαιότητα σύ- 
στασηςτης Κινητής Μονάδας Ψυχικής Υγείαςτου ΠαΓΝΗ - 
ΓΝ «Βενιζέλειο». 

14. Την υπ'αριθ. 381/θέμα 22ο, πρακτικό Συνεδρία¬ 
σης 8/20.04.2016, απόφαση Δ.Σ. του Πανεπιστημιακού 
Γενικού Νοσοκομείου Ηρακλείου - Γ.Ν. «Βενιζέλειο» σύμ¬ 
φωνα με την οποία εγκρίνεται η σύσταση της Κινητής 
Μονάδας Ψυχικής Υγείαςτου ΠαΓΝΗ - ΓΝ «Βενιζέλειο». 

15. Την υπ'αριθ. 212/28.04.2016 (ΑΔΑ: 72ΡΡ469Η21- 
ΩΥ0) Απόφαση της Διοικήτριας της 7ης Υ.ΠΕ. σύμφωνα 
με την οποία εγκρίνεται η σύσταση της Κινητής Μονάδας 
Ψυχικής Υγείαςτου ΠαΓΝΗ - ΓΝ «Βενιζέλειο». 

16. Την Απόφαση της 62ης/02-09-2016 Συνεδρίασης 
του ΚΕ.ΣΥ.ΠΕ. (θέμα 11). 

17. Το γεγονός ότι η δαπάνη της εν λόγω Κινητής Μο¬ 
νάδας Ψυχικής Υγείας καλύπτεται από τον τακτικό προ¬ 
ϋπολογισμό του ΠαΓΝΗ - ΓΝ «Βενιζέλειο», ύψους δέκα 
χιλιάδων επτακοσίων τριάντα ευρώ (10.730,00 €) (από 
ΚΑΕ 0881,0892, 0912,1431,1611). 

Δαπάνη για μισθοδοσία δεν προκαλείται από την πα¬ 
ρούσα απόφαση, διότι το απασχολούμενο προσωπικό 
στην Κινητή Μονάδα Ψυχικής Υγείας προέρχεται από το 
προσωπικό του ΠαΓΝΗ - ΓΝ «Βενιζέλειο». 

18. Την υπ'αριθ. 383/17-01-2017 Βεβαίωση Δέσμευσης 
Πίστωσης έτους 2017 του ΠαΓΝΗ - ΓΝ «Βενιζέλειο» (ΑΔΑ: 
Ω4ΜΖ469061 -ΔΕΩ). 

19. Το υπ'αριθ. Β2α/Γ.Π.οικ.8385/03.02.2017 έγγραφο 
του Προϊσταμένου της Γεν. Διεύθυνσης Οικονομικών 
Υπηρεσιών του Υπουργείου Υγείας, αποφασίζουμε: 

Άρθρο 1 

Στην οργανική μονάδα της έδρας του ενιαίου ΝΠΔΔ 
«ΠαΓΝΗ - ΓΝ «Βενιζέλειο», συνιστάται Κινητή Μονάδα 
Ψυχικής Υγείας η οποία θα καλύπτει τις ανάγκες του Νο¬ 
μού Ηρακλείου, ως μονάδα αυτού. 

Άρθρο 2 

Σκοπός 

Κύριος στόχος της Κινητής Μονάδας Ψυχικής Υγείας 
είναι η πρόληψη, η έγκαιρη παρέμβαση, η διάγνωση και 
θεραπεία όλου του φάσματος των ψυχιατρικών και ψυχο- 
κοινωνικών προβλημάτων με παράλληλο σχεδίασμά εξα- 
τομικευμένης υποστήριξης και παρέμβασης, έτσι ώστε 
το άτομο να μην απομακρυνθεί από το φυσικό του πε¬ 
ριβάλλον, οικογενειακό και κοινωνικό. Ειδικότερα, μέσα 
από την Κινητή Μονάδα Ψυχικής Υγείας προβλέπεται: 







Τεύχος Β' 754/09.03.2017 

- Η έγκαιρη διάγνωση και παρέμβαση για την πρόληψη 
της έναρξης της νόσου ή της υποτροπής. 

- Η κατ' οίκον παρέμβαση για την αντιμετώπιση και 
διαχείριση της κρίσης. 

- Η κατ' οίκον νοσηλεία και παρακολούθηση της 
φαρμακευτικής αγωγής, η παρακολούθηση σε τακτά 
διαστήματα της πορείας της νόσου και η συνεχιζόμενη 
ψυχιατρική φροντίδα του ασθενή. 

- Η συμβουλευτική - υποστηρικτική και ψυχοεκπαιδευ- 
τική παρέμβαση στην οικογένεια του ασθενή. 

- Η προσέλκυση και εκπαίδευση πολιτών από το συγ¬ 
γενικό και κοινωνικό περιβάλλον των ψυχικά ασθενών. 

- Η καταπολέμηση του κοινωνικού στίγματος που συ¬ 
νοδεύει την ψυχική ασθένεια και επιβαρύνει τον ασθενή 
και την οικογένειά του μετά από δράσεις ενημέρωσης 
και ευαισθητοποίησηςτης κοινότητας. 

Άρθρο 3 

Οργάνωση και Λειτουργία 

Η Κινητή Μονάδα Ψυχικής Υγείας λειτουργεί σύμφωνα 
με εβδομαδιαίο πρόγραμμα απασχόλησης και διασυν- 
δέεται με άλλες υπηρεσίες και φορείς της κοινότητας 
όπως η πρωτοβάθμια φροντίδα, τα Κέντρα Υγείας του 
Νομού Ηρακλείου, τα αγροτικά ιατρεία (των οποίων 
τους χώρους χρησιμοποιεί για την διεκπεραίωση προ¬ 
καθορισμένων ραντεβού), τα προγράμματα βοήθεια στο 
σπίτι των Δήμων καθώς και εκπαιδευτικούς φορείς και 
οργανισμούς. 

Στις προτεραιότητες της Κινητής Μονάδας Ψυχικής 
Υγείας τοποθετείται η ανάπτυξη δικτύου ψυχοκοινωνι- 
κής στήριξης και αλληλεγγύης, η εφαρμογή δράσεων 
για την καταπολέμηση του στίγματος και τη μείωση των 
διακρίσεων και η ανάπτυξη δικτύου εθελοντών και φί¬ 
λων για την ψυχική υγεία. 

Η Κινητή Μονάδα Ψυχικής Υγείας έχει την έδρα της 
στην οργανική μονάδα της έδρας του Πανεπιστημια¬ 
κού Γενικού Νοσοκομείου Ηρακλείου (ΠαΓΝΗ) -ΓΝ «Βε- 
νιζέλειο», σε χώρο του ψυχιατρικού τομέα του Νοσο¬ 
κομείου. 

Η οργάνωση και λειτουργία της Κινητής Μονάδας Ψυ¬ 
χικής Υγείας διέπεται από τις διατάξεις της αριθ. Υ5β/οικ. 
1662/21.05.2001 υπουργικής απόφασης με θέμα: «Καθο- 
ρισμόςτουτρόπου λειτουργίας καιτηςστελέχωσηςτων Κι¬ 
νητών Μονάδων ψυχικής Υγείαςτου άρθρου 7του ν. 2716/ 
1999, καθώς και κάθε άλλη λεπτομέρεια εφαρμογής του 
ιδίου άρθρου» (ΦΕΚ 691 /Β72001), όπως τροποποιήθηκε 


και ισχύει μετηναρ. Υ5β/Γ.Π.οικ.50552/29.05.2013 (ΦΕΚ 
1299/Β72013) υπουργική απόφαση. 

Άρθρο 4 

Προσωπικό 

Η Κινητή Μονάδα Ψυχικής Υγείας στελεχώνεται με 
προσωπικό του Νοσοκομείου, το οποίο αποτελεί την 
Πολυκλαδική Ομάδα Παρέμβασης (Π.Ο.Π).Το σύνολο 
των εργαζομένων που συνιστά την Πολυκλαδική Ομά¬ 
δα Παρέμβασης στην πλήρη σύνθεσή της αποτελείται 
από ψυχίατρο, παιδοψυχίατρο, ψυχολόγο, κοινωνικό λει¬ 
τουργό, νοσηλευτή, εργοθεραπευτή, επισκέπτη υγείας, 
ειδικό παιδαγωγό, λογοθεραπευτή ή άλλο επαγγελματία 
ψυχικής υγείας, διοικητικό και βοηθητικό προσωπικό. 

Συμμετοχή έχουν για εκπαιδευτικούς λόγους και φοι¬ 
τητές ιατρικής που πραγματοποιούν την κλινική τους 
άσκηση. 

Με απόφαση του Διοικητικού Συμβουλίου του νοσο¬ 
κομείου ορίζεται ψυχίατρος ως Επιστημονικά Υπεύθυνος 
της Κινητής Μονάδας σύμφωνα με την παράγραφο 1 του 
άρθρου 5 της αρ.Υ5β/οικ. 1662/21-5-2001 υπουργικής 
απόφασης. 

Άρθρο 5 

Προϋπολογισμός 

Ο ετήσιος προϋπολογισμός της Κινητής Μονάδας 
Ψυχικής Υγείας ανέρχεται στο ποσό των δέκα χιλιάδων 
επτακοσίων τριάντα ευρώ (10.730,00€) για την κάλυψη 
των λειτουργικών του δαπανών. 

Ο προϋπολογισμός της Κινητής Μονάδας Ψυχικής 
Υγείας καταγράφεται, εγκρίνεται, παρακολουθείται και 
ελέγχεται χωριστά, ενσωματώνεται δε στον προϋπολο¬ 
γισμό του Πανεπιστημιακού Γενικού Νοσοκομείου Ηρα¬ 
κλείου (ΠαΓΝΗ) - ΓΝ «Βενιζέλειο» και απεικονίζεται ως 
παράρτημά του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2017 

Οι Υπουργοί 

Αναπληρωτής 

Υπουργός Οικονομικών Υγείας 

ΓΕΩΡΓΙΟΣ ΧΟΥΛΙΑΡΑΚΗΣ ΑΝΔΡΕΑΣ ΞΑΝΘΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'754/09.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























